Wat beteken organies, Veganisties en sonder wreedheid? | rooi rose Wat beteken organies, Veganisties en sonder wreedheid? | rooi rose
Wat beteken organies, Veganisties en sonder wreedheid?
Daar is deesdae so baie groen produkte op die rakke, maar wat beteken al die terme? Hier is alles wat jy moet weet. Deur Suzanne Kotzé en Corné Greeff. Hooffoto verskaf
Die beweging om 'groen te gaan' raak vir baie mense belangrik. Daar is ook so baie produkte op die mark wat jou spesifieke leefstyl pas, maar vir diegene wat nie weet wat dit beteken as jou vriendin net organiese produkte, of produkte sonder wreedheid gebruik nie, hier is wat dit alles beteken.
Organies beteken dat die produk se bestanddele gekweek is sonder enige chemiese bestandele soos plaagdoders of kunsmis. Die bestanddele word ook nie geneties gemanipuleer nie en dit sal gewoontlik op die etiket van die produk sê dat dit "GMO free" is. Die produk sal ook aandui of dit organies gesertifiseerd is of as die meeste van die bestanddele organies is.
Volgens die Veganis-vereneging is Veganisme 'n manier van leef waar jy so ver moontlik dit prakties uitvoerbaar is die uitbuiting van wreedheid teenoor diere vir kos, klere of enige ander doeleindes vermy. Veganiste volg 'n plantgebaseerde dieet wat alle kos wat van diere afkomstig is soos vleis, vis, skulpvis, suiwelprodukte, eiers en heuning, uitsluit. Hulle vermy ook leerprodukte of produkte wat op diere getoets word. As jy 'n Veganistiese leefstyl volg moet dit verkieslik ook skoonheidsprodukte insluit wat diere of -bymiddels bevat. Al meer sulke produkte raak nou beskikbaar. Vermy produkte wat melksuur, gelatien, heuning, lanolien en byewas bevat.
Sonder wreedheid beteken dat die skoonheidsprodukte en die bestanddele daarin geensins op diere getoets is nie. Baie grimeerkwassies lyk soos dierehare, maar dit is 'n sintetiese weergawe. Baie keer word daar gesê 'n produk of handelsnaam voldoen aan die sonder wreedheid-beweging, maar dan is van die bestanddele wat in die produk gebruik word op diere getoets. Doen deeglik navorsing oor 'n produk voor jy dit koop om seker te maak dit is heeltemal sonder wreedheid gemaak. Kyk uit vir die hasie met die woorde cruelty free op.